钦定古今图书集成/方舆汇编/职方典/第1316卷 > 韶州府关梁考 府志
## 钦定古今图书集成/方舆汇编/职方典/第1316卷 > 韶州府关梁考 府志

本府。〈曲江县附郭。〉

遇仙桥　在西门外。上通泷水，接楚之宜章。宋天圣间，殿中丞陈宗宪建。庆元五年，提刑陈删定重创桥曰“庆元。” 嘉泰四年，提刑陈靴更名“嘉泰。” 元末桥废。明成化间知府詹雨、弘治间知府钱镛、嘉靖间知府陈云松俱重建。嘉靖十八年，知府符锡更造方舟六十二，翼以扶栏，表以绰楔。东曰“平政” ，西曰“济川。” 又建燕誉楼于津口。嘉靖二十六年，知府陈大纶梦游芙蓉山，次日登山，果见一人修炼。询之云汉康容，随隐身不见。后重建桥成，请名，大纶即题云“遇仙” ，有诗。是岁始税商舶，其额每年三千一百四十两。后因时盈诎，增减不常，旧属府厅就近接管。

皇清仍之。至康熙九年，内奉、部差专理，而榷政始有。

分司矣桥每为水冲。顺治中，巡道林嗣环重建，有记。未几，复坏。

小明桥　在城南浈水东，明正德十一年重建。“青石桥　” ，在河西待渡亭西。

永安桥　在玉田都。明嘉靖二年建。

嘉定桥　“在河西，明天顺五年建。”

铁罏步桥　：在城北七十里。

大石桥　在城北三里。路迳险仄。康熙十二年，知府马元捐俸辟路重修。有《记》。

《绵普》石桥　：一名“泰定桥。” 在城北三里。

林桥　在城西，明成化四年重修。

罗塘桥　　　、荡板桥　　　、崄头桥　俱在。

龙塘都

白茫桥　　　长乐桥　在亲贤都，离城十里。康熙十二年，知府马元捐俸重修。有记。

乌石桥　在平圃东三里。

普度桥　在石角铺。吴尔升有记。

小石桥　在林溪

社口桥　在苏渡

马栏桥　在望韶铺

青石桥　在总铺

鹿颈桥　在南门。旧有大通桥，在南门外，及东河浮桥、西河浮桥，今俱废。

东皋渡　在东河边

南埜渡　在南河

沙角渡　在河西尾

磨刀渡　在低溪铺

建风渡　在周田村

苏渡　在八村上

靖村渡　在靖村。以上俱系官渡。

石门渡　　　、白茫渡　俱在亲贤都。

桂头渡　　　、白沙渡　俱在墨石都。

马渡　　　　寺前渡　俱在太平都。

总铺前渡　在韶社都

黄金铺渡　　乱石滩渡　俱在泷夏都。平圃渡　在巡司前。

新兴寺渡　　，《白星庙》渡　，俱在《绵普》都。黎头渡　　　，《沙园》渡　，俱在布恩都。

下坑渡　在龙塘都

乌石渡　　　旧濛里渡　　、鲜溪渡　俱在仁务都。以上俱民渡。

乐昌县

东川桥　在东门外。明弘治间，举人邓球建。隆庆间，张邦典等重建。

李家桥　在城南官井，知县李增建。

双桥　一曰“迎恩桥” ，一曰“禄溪桥” ，俱系东南半里。宋进士邓纯建，明天顺间纯裔孙茂重建。惠政桥　在南湾学宫之左，知县李增建。塔头桥　在县南四里，明万历三年主簿王一凤建。

黄子坑桥　在县治南五里。明弘治戊申，知县叶蓁建。

天寿桥　在县治南五里，即今“恩郎桥。” 明弘治间，邓球建。

富村桥　在新陂。明成化间，邓忠等建。正德间，洪水冲坏，邓守重建。

沧湖岩桥　在县治东七里。邓球建。

苍迳桥　在县东八里。邓球建。

仁里桥　在解头。邓承第建。

九峰上桥　在九峰，距县五十里。洪水冲坏已久。康熙四年，知县李成栋重修。

县前官渡　在南门外。一为男舟，一为女舟，混济有罚。

长。官渡　在县南二十里曲合都。安口官渡，　在县南三十里安口都。

九峰官渡　：在九峰普落村。水险多溺，今有桥梁。

灵江官渡　在县东三十里土头都。

张宅义渡　：在龟峰下，邑人张日星置。

仁化县

会浈桥　在县西，明正德十年修。

下园桥　在县西平山都。明成化间修。

七星桥　在县北七十里。城口西河。

百里桥　在县西平山都。明正德间，乡民谭全用等建。

皈桥　在县西十里。明成化间，谭彦淳建。

皇清康熙四年，士民重修。

乌石桥　在平山都。明成化间，乡民李繁、谭世甫等修。

上门桥　在县北康溪都。

下寨桥　按《县志》，“在县东康溪都蒙渠建石母桥。”

文星桥　在县南，明崇祯间修。

狮子潭桥　按《县志》，在县北康溪都蒙士颜建。塘迳桥　按《县志》，在县南永兴都陈文德建。西溪桥　按《县志》，在县西北蒙慈建。

斗水桥　按《县志》，“在县北，刘宗同、邹正灏等建。” 泷头水桥　按《县志》，“在县东北，刘宗同、邹正灏建。” 今废。

弘济桥　按《县志》，“黄绮建。”

赤口桥　按《县志》在县西北县街都蒙德聪建。水东渡　在县治东。

水南渡　在县治南

镇东渡　在县东门。士民捐助置田，给渡夫。新村渡　在县西十五里。

乳源县

风门关　在县西南十五里。

小梅关　在县西北二十里。旧传开元、西京通路。

迎恩桥　在县东门外。刘永暹建。

兴贤桥　耆老邝明迪建。

登云桥　在登云坊，民邓宗解建。

李公桥　在墟，尾联斗门。

斗门桥　在县东三里。明万历二十年，生员黄甲等修。

接龙桥　在腊岭上。黄瑄建。

干坑桥明　万历二十九年，生员黄镇建。燕口桥　在风度岭下，民邝湖建。

平田桥　在县东十里。刘福建。

打鼓坠桥　在县东十里。刘宗虞建。

铁冈桥　在县南十里。陈顺建。

岭下桥　　　、清江桥　“俱刘浚重建。”

竹子桥　：在犀水乡。刘泮建。

流芳桥　在田舍房。刘宗肇建。

西田桥　在西田。陈贵建。

大富桥　在县西南二里。李立仁、曾一夔建。通济桥　在县西一百里。饶仁建。

榔木桥　在县西五十里。

梯下桥　在县西北六十里。

永济桥　在县冶南洲街，丘张等建。

明月桥　在县西双峰寺前。詹世用建。

广济桥　在县西武丰梯上。林君宠等建。知县吴邦俊“助工以谷” ，勒石为《记》。

县前渡　在迎熏门外

渣溪渡　在县西三十里。

石高渡　在县西一百里。自饶仁首义构通济桥，渡夫改为桥夫，每岁工食给之。

武阳渡　在县西北二百二十里。

七姑渡　在县西北二百里。乡民余积达捐田亩，岁给渡夫。

侯公渡　在县东南二十里。知县侯应爵设。金公渡　在县东二里。知县金明汉所设。明万历三十年，知县吴邦俊处入官田张经、“马上龙、锺东震” 等项谷，岁给渡夫义民黄如谷复捐田二亩。

裘公渡　在县南十五里滩头。康熙二年，知县裘秉钫捐赀增置，田租三石六斗，给渡夫。《通咽路　》在县东二十里。明弘治间，义民利福捐赀募工，在岭凿石成路。福男、利保更广之，阔六尺，长十馀丈。万历三十年，知县吴邦俊更于岭上开大路，脱去崎岖，冠盖车舆为便。自墟尾至通咽路，义民黄鸾砌以石为道，计一千二百四十馀丈。天启四年，知县黄甲鸾、孙永福重修。《西京路　》在县西，由大富桥上腊岭，谓之“西京路。” 由腊岭过风关，下至燕口，相传唐武德间开，岁久榛芜。明嘉靖十二年，义民刘浚等以石砌坦。万历三十三年，知县吴邦俊斩榛锄石，自腊岭至宜章，计二百馀里。

西北山口　，乳水所出。两岸峭壁，中有樵路，蜿蜒如线；危石断涧，险阻崎岖。知县马骝捐俸鸠工濬凿，疏通往来无陟岭之苦焉。

《梯云岭路　》：岭高百仞，盘曲崄峻。康熙九年，知县裘秉钫捐资开凿，遂成坦途。

翁源县

锁青桥　在东街。桥上竖坊，前扁曰“锁青桥” ，后扁曰“迎阳街。” 康熙四年，知县翟延祺重修。燕泉桥　在西街。

迎恩桥　在西门外

薰风桥　在南门外

接龙桥　在西门外半里，知县李景运修。“雪溪桥　” ，在西门外三里，知县姜子贞建。“善济桥　” ，在耽石寺。

梅关桥　在梅村，居民张祐修。

大功桥　在羊迳。居民张储建。

安龙桥　在茶潭铺

周翁桥　　　、东冈桥　　　、通济桥　俱在岩前铺。

猿藤迳桥　　、永安桥　：俱在九龙铺。

太平桥　　　、通镇桥　俱在利陂铺。

“四福桥　” 、“三盛桥。”

蒋风桥　在周陂铺

寡婆桥　　　、兴隆桥　　　、接镇桥　：俱在龙仙铺。

青云桥　“在将军迳” ，居民张美建。

横石渡　在县西五里

揽陂渡　在县东五十里。

江镇渡　在县西北三十里。

九龙渡　在县东三十里。

突水渡　在县东四十里。

龙仙渡　在县东一百里。

三合渡　在县东八十里。

英德县

何公桥　在城西寿英坊下。宋郡守何智茂建，苏轼“铭。” “明洪武间废。永乐间，知县洪友信修，改名通远。” 嘉靖间废，知县何世纶重建，复呼为“何公桥。” 胡澧《记》。

万福接龙桥　在县西二里。按《县志》久废，明万历十七年生员李萼等募修。

帛锺岭桥　在德冈都。按《县志》，“明万历十五年，耆民曾昌、郑青云等募建。”

平山镇桥　在县南一里。按《县志》，“明万历十七年监生郑子龙、耆民罗廷胡等募建。”

登云桥　在县南一里。按《县志》，“明嘉靖三年，乡民叠以乱石，十九年监生朱应征修。”

滑石桥　按《县志》“在县西八里，明正统八年建。” 安陆桥　，在县西北二十里石角水

德恩桥　在龙胫、上马头。按《县志》，邑耆何深造。官洲桥　按《县志》，在龙胫、上马头。明嘉靖九年耆民周方瓒建。

塔桥　按《县志》：“在塔桥铺，通官路。”

官桥　按《县志》，“在清溪上。”

龙门桥　邑人周子通建，砌。

浈峡桥　十七座，知府符锡新开“峡路” ，叠石为之。后为暴水，多致倾圮，陆行负担维艰，舟行亦牵挽不易。

皇清康熙元年，镇守官捐赀砌筑，下至《清远》，上至浈。

阳为桥五十三座，数百里内皆成坦途。王应华、张启泰《记》。

永济桥　在下隅乡通衢。按《县志》为一方耕作樵牧出入之所。

怀津渡　在县治康济门外。按《县志》，“通东南二岸竹迳、德冈、大陂、象冈等都翁源地方” ，徭编官渡一役。明嘉靖三十五年，知县谌廷诏磔石砌埠。

官州渡　在城东二里。按《县志》，通蒲岭翁源。大培渡　在城东二十里。按《县志》，清溪官路。大琅渡　在浈阳都。

汶罗渡　　　石龙渡　俱在清泉下都。洸口渡　　　、清溪渡　　　浛光渡　俱在巡检司前。

观音渡　在观音坑

潭岚渡　在清泉都

石炭渡　在崇仁都

麦源渡　　　塔冈渡　俱在怀义都。